《茉莉花》
宋代·董嗣杲

雪缀柔枝冷未融，暗销尘境暑威隆。
根从海国分灵种，花逐仙娥下蕊宫。
珠络香悬风紧处，玉壶人在月明中。
直须第四番开过，都洒秋愁落翠丛。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。